Ana satengahé donya jeblug-jeblugan bom, Den-88 pranyata sekti mandraguna. Kondhang misuwur babagan ilmu telik sandi, kuping lan mripaté sumebar ana sadhéngah papan. Dulmatin sing kondhang julik lan lunyu kaya welut waé bisa ditoltis, mati déning mimis. Aja manèh mung Si Dulmatin, lha wong guru-guruné kaya Dr. Azahari lan Noordin M Top waé kasil ditumpes. Ayo, sapa sing isih wani-wani ider bom?
